**ОБЩИНСКА ИЗБИРАТЕЛНА КОМИСИЯ ДЕВИН**

**МЕСТНИ ИЗБОРИ 2023 г.**

# П Р О Т О К О Л № 22 - МИ

## Девин, 18.10.2023 г.

 **Днес**  се проведе заседание на Общинската избирателна комисия Девин

 с Д н е в е н р е д:

1. Промени в СИК предложени от политически партии -докл.З.Белберова

 2. Запознаване нови решения / писма на ЦИК и със заповеди на заместник –кмета на община Девин - докл.С.Хворева

3.Разни-докл.З.Белберова

**На заседанието присъстват***: Зелма Белберова,Сийка Хворева,Стефан Радев,Станимира Николова, Петър Пейков, Венцислав Гаджаков, Елена Георгиева, Красимира Кисьова, Росица Георгиева, Селви Читак.*

##### **Отсъстващи:** няма**.**

Председателят Зелма Белберова установи наличието на кворум, откри заседанието в 12:30 часа и представи дневния ред за обсъждане.

Предложения за промяна и допълнения на дневния ред няма.

Дневният ред бе гласуван и приет с 12 гласа „ЗА“

ГЛАСУВАЛИ: *Зелма Белберова, Сийка Хворева, Стефан Радев, Станимира Николова, Петър Пейков, Венцислав Гаджаков, Елена Георгиева, Красимира Кисьова, Росица Георгиева, Селви Читак.*

**По т.1** Председателят Зелма Белберова запозна присъстващите с постъпило предложение с Вх. № 86 / 17.10.2023 г. от Карамфил Фиданов Каров,упълномощен представител от ПП „ДВИЖЕНИЕ ЗА ПРАВА И СВОБОДИ“ за извършване промени в СИК в с.Чуреково, община Девин.

Да се освободи от състава на СИК 210900022 с.Чуреково,община Девин

 Велин Събев Белберов-член

 На негово място да се назначи като Янка Пеева Филева за член

Председателят предложи проект на решение за извършване на промените.

Предложението бе подложено на гласуване и прието с 12 гласа „ЗА“:

*.*

Гласували:*Зелма Белберова, Сийка Хворева, Стефан Радев, Станимира Николова, Петър Пейков, Венцислав Гаджаков, Елена Георгиева, Красимира Кисьова, Росица Георгиева, Селви Читак.*

*„ПРОТИВ“ –няма*

Прие се **Решение № 83- МИ от 18.10.2023 г.**

**По т.2** Председателят Зелма Белберова запозна присъстващите с постъпило писмо на ЦИК изх.№ МИ-15-841/17.10.2023г. и вх.№ 92/18.10.2023г. на ОИК –утвърден график за провеждане на дистанционно обучение за работа с машини за гласуване.

**По т.2.2.** Председателят Зелма Белберова запозна присъстващите с постъпили заповеди от заместник - кмета на Община Девин:

 1.ЗАПОВЕД №РД-09-478/16.10.2023г на Община Девин и вх.№ 87/17.10.2023г на ОИК Девин-определя Митка Маньова Вълчинова ,началник на отдел „Административно обслужване“ да подписва протоколите за предаване и приемане на избирателните списъци.

 2.ЗАПОВЕД № РД-09-482/16.10.2023г на Община Девин и вх.№ 88/17.10.2023г.на ОИК Девин .упълномощава Елка Василева Станчева секретар на община Смолян,като длъжностно лице на Общинска администрация –Девин да съхранява по указание пакетите с надпис „Устройство на видеонаблюдение на СИК“.

 3.ЗАПОВЕД № РД-09-484/16.10.2023на Община Девин и вх.№ 90/17.10.2023г на ОИК Девин за образуване на секция за гласуване с подвижна избирателна кутия на избиратели с трайни увреждания, като определя номера на секцията 210900023 – и посочва помещение за съхранение на изборните книжа и материали на ПСИК: гр.Девин, ул „Васил Левски“ №3 ПГЕ „А. С. Попов, етаж 1, ст.№3.

**По т.3.Разни:** ОИК Девин бе посетена от гражданина Илко Костадинов, който постави пред комисията въпроси за разискване - за провеждането на предизборната кампания и активността на гражданите в нея; за многото невалидни бюлетини на предишните избори когато той е бил член на СИК; за действията на членовете на СИК - само един човек – председателят да изважда бюлетините; застъпниците да се държат на разстояние, когато се броят бюлетините.

**Председателят Зелма Белберова** сподели, че информацията е полезна и трябва да обърнем сериозно внимание при обучението на СИК, относно преброяването на бюлетините. Задължително да се отварят от един член на комисията. Спазването на Методическите указания от СИК е основното правило в работата им. Там ясно са посочени действията на СИК във всекиедин момент от деня преди изборите и в деня на избора. Важното е да ги прочетат и да ги спазват.

**Петър Пейков** каза ,че при преброяване на бюлетините,трябва да се включат устройствата за видеонаблюдение и ние можем да осъществим контрол от разстояние как се извършва преброяването в секциите.

 **Зелма Белберова** отбеляза, че съвместно с общинската администрация ще организираме обучение, на което ще покажем видеоклип за действията на СИК при гласуване с машини и за включване на устройствата за видео-наблюдение.

**Стефан Радев** сподели, че при отваряне на бюлетините има хора от комисиите, които имат за цел да унищожат бюлетини, да са невалидни. Да се напомни на СИК, че стриктно трябва да се спазва инструкцията при отваряне на кутията с бюлетините, за да не се допуска пипане в кутията на друг член, освен председателя. Радев отбеляза,че изборите няма да бъдат леки. Да се напомни на СИК, че носят цялата отговорност за провеждането на изборите, носят и наказателна отговорност. Има и закани,но никой не смее да се оплаче,хората се страхуват.

**Зелма Белберова** отбеляза , че членовете на СИК носят отговорност за правилното произвеждане на изборите. Трябва да забравят, че са изпратени от партии, да се съсредоточат в прилагането на ИК в този ден.

Всичко точно и ясно е описано, стъпка по стъпка в Методическите указания, достатъчно е само да ги прочетат.

 Поради изчерпване на дневния ред заседанието бе закрито.

ПРЕДСЕДАТЕЛ:

 Зелма Белберова

:СЕКРЕТАР:

 Сийка Хворева